Nils Young

Nils Olaus Young (født 1816, død 18. juli 1890) var en norsk forretningsmann.

Han var sønn av Jørgen Young og arvet farens formue og eiendom i 1837. Nils Young var gift med Charlotte Elisabeth (1813–1889, f. Graah), og sammen fikk de fem barn. Datteren Elisabeth ble gift med skipsrederen Thomas Fearnley.

Young drev i mange bransjer. Hovedvirksomheten var trelasthandel og et skipsrederi, men han drev også et brenneri, et maltgjøreri, et ølbryggeri, en reperbane, en skipskran og en tobakksfabrikk. Da han døde 74 år gammel i 1890 var Young en av landets rikeste menn.

Referanser 

Norske forretningsfolk
Personer fra Oslo